Burse - Fonduri mutuale

Ministerul Finanţelor intenţionează să se împrumute în euro de pe pieţele externe, în două tranşe cu scadenţa de 12 şi respectiv 30 de ani, iar până la ora redactării acestei ştiri investitorii au plasat ordine de achiziţie de bonduri emise de statul român de peste 7 miliarde de euro, potrivit informaţiilor ZF.

“Pentru anul 2032 sunt cele mai multe ordine, iar pentru 2050 mă aştept să crească interesul când apar şi ordinele de la investitorii americani”, spune o sursă pentru ZF.

Rămâne de văzut cât va decide Ministerul Finanţelor să împrumute, cel mai probabil acest anunţ urmând a fi făcut după închiderea burselor.

Dobânda pentru noul împrumut structurat în două tranşe este fixă şi cupon plătibil anual.

În martie 2019 statul român s-a împrumutat pentru prima oară în euro de pe pieţele externe.